
Parlamentul României

Camera Deputaţilor
COMISIA PENTRU  MEDIU  ŞI ECHILIBRU ECOLOGIC

	Bucureşti,
	17 februarie 2015

	Nr.
	4c-27/7


AVIZ
asupra proiectului  de Lege pentru aprobarea Ordonanţei de urgenţă a Guvernului nr.58/2014 privind stabilirea unor măsuri financiare şi pentru modificarea unor acte normative 
În conformitate cu prevederile art.95 şi art.115 din Regulamentul Camerei Deputaţilor, republicat cu modificările şi completările ulterioare, Comisia pentru mediu şi echilibru ecologic a fost sesizată, spre dezbatere şi avizare, cu proiectul de Lege pentru aprobarea Ordonanţei de urgenţă a Guvernului nr.58/2014 privind stabilirea unor măsuri financiare şi pentru modificarea unor acte normative trimis cu adresa nr. PL.x.15/2015 din 10 februarie 2015. 
Senatul, în calitate de primă Cameră sesizată, a adoptat proiectul de lege pentru aprobarea ordonanţei de urgenţă în şedinţa din 5 februarie 2015. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat cu modificările şi completările ulterioare, Camera Deputaţilor este Cameră  decizională. 
Proiectul de lege reglementează o serie de soluţii juridice pentru rezolvarea unor probleme stringente, extraordinare şi obiective, pe care le întâmpină autorităţile administraţiei publice locale

Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru mediu şi echilibru ecologic a dezbătut proiectul de lege în şedinţa din data de 17 februarie 2015.

În urma dezbaterilor, Comisia pentru mediu şi echilibru ecologic a hotărât, cu unanimitate de voturi, avizarea favorabilă a proiectului de Lege pentru aprobarea Ordonanţei de urgenţă a Guvernului nr.58/2014 privind stabilirea unor măsuri financiare şi pentru modificarea unor acte normative.

În raport de obiectul şi conţinutul reglementării, proiectul de lege face parte din categoria legilor ordinare. 

        PREŞEDINTE,
    


                 SECRETAR,
CARMEN ILEANA MOLDOVAN                          VASILE DANIEL SUCIU









PAGE  

